গতকালই অটো-দৌরাত্ম্যের শিকার হয়েছিলেন খাদ্যমন্ত্রী জ্যোতিপ্রিয় মল্লিক। আর আজই সেই ঘটনায় ১২ জন অটোচালকের বিরুদ্ধে ব্যবস্থা নিল পুলিস। মোটর ভেহিক্যালস আইনে ১২ জনের বিরুদ্ধে মামলা রুজু করেছে নিউ মার্কেট থানার পুলিস।
 ওয়েব ডেস্ক : গতকালই অটো-দৌরাত্ম্যের শিকার হয়েছিলেন খাদ্যমন্ত্রী জ্যোতিপ্রিয় মল্লিক। আর আজই সেই ঘটনায় ১২ জন অটোচালকের বিরুদ্ধে ব্যবস্থা নিল পুলিস। মোটর ভেহিক্যালস আইনে ১২ জনের বিরুদ্ধে মামলা রুজু করেছে নিউ মার্কেট থানার পুলিস। খাদ্যমন্ত্রী জ্যোতিপ্রিয় মল্লিকের গাড়ি গতকাল খাদ্যভবনে ঢোকার মুখে বাধা পায় এমনই কিছু অটোর সামনে। গাড়ি থেকে নেমে আসেন মন্ত্রী। কেন অটো এখানে রাখা? এ প্রশ্নের উত্তরে, পাল্টা মন্ত্রীর সঙ্গেই তর্ক জুড়ে দেন অটো চালকরা। জবাব আসে, এখানেই রাখেন তাঁরা, এটাই নাকি নিয়ম! চলে তুমুল তর্কাতর্কি। এরপরই পুলিসকে ব্যবস্থা নিতে বলে মন্ত্রী। আর তাঁর কথার পরই পুলিস তত্‍পরতা দেখায় বলে সূত্রের খবর।